##### T L A Č O V Á S P R Á V A

**Gurmán Fest 2016 má už dovarené, dopečené!**

Gurmán Fest 2016 počas víkendu 10.-12.6.2016 opäť úspešne naplnil brušká všetkým slovenským no i svetovým gurmánom. Za tri dni si festival užilo skoro 10 000 návštevníkov.

„Gurmán Fest Bratislava hodnotím ako úspešný z pohľadu kvality vystavovateľov a ich ponuky. Bolo síce o 3 reštaurácie menej ako minulý ročník, ale výber bol rozmanitý. Medzi návštevníkmi zabodoval Street food  Corner  s kvalitnými jedlami, veľký ohlas zožal aj Michal Škorec s reštauráciou DIVA z Bánoviec nad Bebravou či pestrá ponuka vegánskej reštaurácie Shinya,“ hodnotí Rado Nackin, riaditeľ festivalu. Veľká spokojnosť s menu bola aj s ponukou japonskej  Wabi Sabi či Portofína. Návštevníci si pochvaľovali  aj novinku v podaní Fou Zoo: Nedeľný obed  v štýle pop up kitchen, ktorý bol úplne  vypredaný. Ponuka vinárov bola tento rok veľmi pestrá. Medzi vystavovateľmi boli mikrovinárstva zo Slovenska Vínko Klimko, vinárstvo Muráni Čajkov, Fedor Malík a syn, Dubovský & Grančič alebo dovozcovia vín zo sveta  [wineloversclub.sk](http://wineloversclub.sk), vino-port.sk a L´EPICIRIE FINE. Sprievodný program v podobe Hudobného altánku  bol kvalitným kultúrnym oživením festivalu a každodenné workshopy v stane Dobré jedlo boli pre návštevníkov atraktívne. Vo stánku Sveta nápojov pod patronátom Zlatého Bažanta a Hubertu vystúpili sládek pivovaru pán Karol France a poprední slovenskí somelieri a v nedeľu aj Somelier roka 2016 Gabo Kollár z londýnskej MAZE by Gordon Ramsey.  „ V stánku Huberta sa podaril aj rekord v počte balónov, ktoré vzniesli do vzduchu fľašku tohto sektu. V stánku Mattoni sme zase mohli vidieť majstra sveta v miešaní nápojov Petra Pravotiaka,“ dopĺňa Rado Nackin. Exkluzívni hostia festivalu - šéfkuchári Marián Filo, Peter Ďurčo , Marcel Ihnačák , Igor Čehy či Braňo Križan vyslovili festivalu veľkú pochvalu a už teraz prisľúbili účasť aj na budúcoročnom Gurman feste.

Vydal: Pre gurmanov spol. s.r.o., Radoslav Nackin, 02/ 444 53 003, nackin@gurman-club.sk

PR servis: Barbora Žiačiková, 0903 422 119, [ziacikova@advantage.sk](mailto:ziacikova@advantage.sk)